Materiál  na  rokovanie  pre  Mestské  zastupiteľstvo  v Žiline

Návrh
všeobecne   záväzného   nariadenia    č. ............
o  príspevku na čiastočnú úhradu nákladov  na činnosti školského klubu detí

Materiál obsahuje :

1.	Návrh na uznesenie
2.	Dôvodová správa
3.	Materiál – VZN o  príspevku na čiastočnú úhradu nákladov na činnosti školského klubu detí

Predkladá :

Ing. Viliam Mikuláš,
prednosta Mestského úradu v Žiline

Vypracoval :

Mgr. Ingrid Dolníková,
vedúca Odboru školstva a mládeže Mestského úradu v Žiline

V Žiline, dňa  04. 08. 2008

NÁVRH NA UZNESENIE   MESTSKÉHO ZASTUPITEĽSTVA  V ŽILINE

Uznesenie č._____/2008

Mestské zastupiteľstvo  v Žiline

     1/  schvaľuje

Všeobecné záväzné nariadenie č. ...........  o  príspevku na čiastočnú úhradu   nákladov na činnosti školského klubu detí 

DÔVODOVÁ SPRÁVA

k VZN o príspevku na čiastočnú úhradu nákladov na činnosti školského klubu detí

	Na základe § 10 Vyhlášky o školskom klube detí č. 28 / 1995 Z. z. v znení neskorších predpisov a na základe opatrení z porady riaditeľov škôl zo dňa 20. 10. 2004 sa výška príspevku na jedno dieťa určila sumou 150,- Sk.

	 V súlade so schválením zákona NR SR č. 245 / 2008 Z.z. ( školský zákon ) o výchove a vzdelávaní, ktorý je účinný od 1. 9. 2008 a podľa § 114 ods. 6 uvedeného zákona, výšku príspevku na čiastočnú úhradu nákladov na činnosti školského klubu určí zriaďovateľ  všeobecne záväzným nariadením. Mesačný príspevok je určený sumou najviac 15 %  sumy životného minima pre jedno nezaopatrené dieťa podľa osobitného predpisu 1). Mesačná výška príspevku bola prekonzultovaná s riaditeľmi základných škôl a stanovená sumou 150,- Sk. 

	Účinnosť VZN sa navrhuje od 1. 9. 2008 t. j. od nového školského roku  2008 / 2009. 

____________________________

1) § 2 písm. c) zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov.
Mesto Žilina na základe prenesenej pôsobnosti štátnej správy podľa článku 71 Ústavy Slovenskej republiky a podľa § 6 ods. 2  zákona SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 vydáva

                                                                  N Á V R H
VŠEOBECNE ZÁVÄZNÉHO NARIADENIA 
o príspevku na čiastočnú úhradu nákladov  na činnosti  školského klubu detí  
č.  / 2008

Článok 1
Úvodné  ustanovenia
Predmetom všeobecne záväzného nariadenia je určenie výšky mesačného príspevku a spôsob jeho úhrady v školskom klube detí od zákonného zástupcu žiaka (ďalej len „príspevok“). Príspevok je určený na čiastočnú úhradu nákladov na činnosti  v školského klubu detí.)

Článok 2
Príspevok na čiastočnú úhradu 
1.	Príspevok je určený na zabezpečenie prevádzkových nákladov školského klubu detí, vrátane výdavkov na nákup učebných pomôcok a školských potrieb.
2.	Príspevok na čiastočnú úhradu nákladov na činnosti školského klubu detí uhradí zákonný zástupca žiaka mesačne sumou  150,- Sk = 4,97  €.
3.	Zriaďovateľ školského klubu detí môže rozhodnúť o znížení alebo odpustení príspevku  ak zákonný zástupca žiaka písomne požiada o odpustenie príspevku a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi.)
4.	Termín a spôsob platenia príspevkov v školskom klube detí určí riaditeľ školy       a školského zariadenia vnútorným predpisom. 
5.	Vnútorný predpis musí byť riadne zverejnený na verejne prístupnom mieste v rámci budovy školy / školského zariadenia.   

Článok 3
   Záverečné ustanovenie
1.	Pri duálnom zobrazení peňažných súm v tomto VZN bol použitý konverzný kurz  1 € = 30,1260 Sk.
2.	Toto všeobecne záväzné nariadenie bolo schválené Mestským zastupiteľstvom v Žiline dňa.......  
3.	Toto  všeobecne   záväzné  nariadenie nadobúda  účinnosť  15. dňom  vyvesenia na úradnej tabuli mesta, t.j.                                                    

                                                                                                                         Ivan Harman 
                                                                                                                             primátor